ร้านนี้ตามรอยพี่ๆ เพื่อนๆในวงในมาค่ะ อยู่ใกล้มหาวิทยาลัยมหิดล ตามแผนที่มาเลยค่ะ แผนที่ถูกต้อง ร้านอยู่ตรงตึก Bundit Home ตรงข้าม 7-11 เลย ส่วนที่จอดรถหาจอดข้างทาง หรือแอบจอดตรงคอนโดที่อยู่ถัดจากร้านไปหน่อยนึงได้ เป็นร้านไม่ใหญ่มาก มีที่นั่งในร้าน และนอกร้านอยู่หน่อย แต่แอร์ในร้านเย็นมากเลยขอนั่งกินลมชมวิวนอกร้าน 

เมนูที่สั่งคือ Snow mango size s ราคา 89 บาท มันดีตรงมีขนาดเล็กให้เลือกด้วย ราคาไม่แพง ส่วนรสชาติเกินราคา เทีบเท่ากับในห้างได้เลย เป็นน้ำแข็งใสเบานุ่ม โปะด้วยมะม่วงมาเต็ม ตักเข้าไปในตัวน้ำแข็งใส ก็ยังมีมะม่วงซ่อนอยู่อีก คือมะม่วงให้มาเยอะมาก อร่อยฟิน ราคาดีงามค่ะ